《冷风阁》
宋代·胡仲弓

高阁凌云四望赊，剑城横案俯千家。
乘风列子留行馆，飞舄王乔有别衙。
天女下游箫引凤，仙人来宴枣如瓜。
溪山胜绝非尘世，帆过真疑海上槎。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。